Lietuvos ambasada Abu Dabyje, Jungtiniuose Arabų Emyratuose

**AKTUALIOS EKONOMINĖS INFORMACIJOS SUVESTINĖ**

2023 m. sausio mėn.

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** | |  |  |
| 2022 12 28 | Abu Dabio žemės ūkio ir maisto saugumo institucija (ADAFSA) paskelbė septynias naujas administracines nuobaudas dėl maisto saugos reikalavimų nesilaikymo Abu Dabio emyrato žemės ūkio sektoriuje. Skirtino lygio nuobaudos – nuo įspėjimo iki įstaigos uždarymo - bus skiriamos priklausomai nuo pažeidimo reikšmės visuomenės sveikatai ir maisto saugumui, biologiniam saugumui ir žemės ūkio tvarumui. | <https://www.arabianbusiness.com/culture-society/abu-dhabi-to-impose-seven-kinds-of-penalties-against-food-safety-violators> |  |
| 2022 12 31 | Nuo sausio 1 d. Dubajaus emyrate vieneriems metams panaikintas 30 proc. alkoholio pardavimo mokestis. | <https://www.arabianbusiness.com/industries/travel-hospitality/dubai-axes-30-per-cent-tax-on-alcohol-sales-with-immediate-effect-report> |  |
| 2022 01 12 | JAE sumažino **maksimalią komercinės paskolos palūkanų normą iki 9 proc.** (iki šiol buvo 12 proc.), uždraudžiamos sudėtinės palūkanos, taip siekiant pagerinti investicinę aplinką. | <https://www.moec.gov.ae/en/-/ministry-of-economy-reviews-new-commercial-transactions-law-and-its-role-in-supporting-developing-uae-s-business-environment> |  |
| 2022 01 16 | JAE įsigaliojusi Emyratizacijos politika kol kas nepaveiks mažų ir vidutinių bei laisvosiose ekonominėse zonose įsikūrusių įmonių. | <https://www.thenationalnews.com/uae/2023/01/16/no-plans-to-make-small-firms-hit-emiratisation-targets-says-official/> |  |
| 2022 01 18 | Dubajus ruošiasi „**mega-Gulfood**“ – kasmetinei pasaulinei maisto ir gėrimų pramonės parodai. Tikimasi, kad **parodoje dalyvaus 30 proc. daugiau eksportuotojų nei pastaraisiais metais.** | <https://www.tradearabia.com/news/IND_405415.html> |  |
| 2022 01 19 | JAE Užsienio reikalų ir tarptautinio bendradarbiavimo ministerija paskelbė, kad **nuo vasario 1 d. kiekvienai importuojamų prekių sąskaitai, viršijančiai 10 tūkst. JAE dirhamų sumą (apie 2 500 eurų), bus taikomas 150 dirhamų (37,5 eurų) mokestis**. Mokestis nebus taikomas asmeniniams siuntiniams, importui iš Persijos įlankos šalių, importui į laisvąsias ekonomines zonas, paramai. | <https://www.arabianbusiness.com/politics-economics/uae-announces-new-tax-rules-for-international-purchases> |  |
| 2022 01 23 | **Dubajaus prekybos ir pramonės rūmai** paskelbė apie naujų **sektorinių JAE verslo grupių - žemės ūkio, baldų ir interjero, gėlių ir augalų, panagų – sukūrimą**. Iki kovo mėn. rūmai planuoja sukurti 100 sektorinių grupių. | <https://www.wam.ae/en/details/1395303121655> |  |
| 2022 01 24 | **Nuo birželio 1 d. JAE įsigalios 9 proc. pelno mokestis, taikomas nuo 375 tūkst. JAE dirhamų** (apie 250,6 tūkst. eurų) įmonės pelno. Taikomos išimtys. | <https://www.arabianbusiness.com/industries/banking-finance/uae-corporate-tax-2023-all-you-need-to-know> |  |
| 2023 01 25 | JAE industrijų ir aukštųjų technologijų ministerija paskelbė, kad nuo 2023 m. sausio 1 d. sumažina kai kurių valstybinių paslaugų mokesčius arba juos panaikina. Minimos paslaugos – sertifikavimo, licencijų mokesčiai, Halal sertifikato mokesčiai ir kt. | <https://www.arabianbusiness.com/gcc/uae/uae-slashes-business-fees> |  |
| **Lietuvos verslo plėtrai aktuali informacija** | | | |
| 2022 12 28 | Abu Dabio logistikos centras KEZAD ir „Metal Park Investment ME Ltd“ paskelbė, kad bus statomas 450 tūkst. kv. m. Metalo parkas (Metal park), skirtas visų sričių metalurgijos veiklai vykdyti, įskaitant sandėliavimą, tvarkymą, perdirbimą ir gamybą, taip pat – biurų ir laboratorijų patalpas. | <https://www.arabianbusiness.com/industries/abu-dhabis-logistics-hub-opens-one-stop-shop-to-attract-metal-businesses> |  |
| 2023 01 05 | Dubajus paskelbė 30 mlrd. JAV dolerių vertės startuolių finansavimo planą ateinantiems 10 metų. Dubajus sieks investuoti į 100 atrinktų projektų, iš kurių 30 padės pasiekti vienaragio statusą. | <https://www.arabianbusiness.com/startup/dubai-starts-8-7tn-economy-plan-targets-30-unicorns-in-a-decade> |  |
| 2023 01 05 | Abu Dabio nacionalinė naftos įmonė (ADNOC) paskelbė, kad iki 2030 m. investuos 15 mlrd. JAV dolerių į anglies dioksido išmetimo mažinimo projektus, ypač anglies dioksido surinkimą, elektrifikaciją, anglies dioksido absorbcijos technologijas, atsinaujinančią ir vandenilio energetiką. | <https://www.al-monitor.com/originals/2023/01/abu-dhabi-invest-15-billion-decarbonization#ixzz7pbyKNAFG> |  |
| 2023 01 05 | Dubajaus pramonės ir prekybos rūmai įsteigė **Saulės ir atsinaujinančios energetikos verslo grupę**, kuris skatins atsinaujinančios energetikos verslo plėtrą Dubajuje, atsinaujinančios energetikos panaudojimą Dubajaus versluose. | <https://solarquarter.com/2023/01/05/dubai-chamber-of-commerce-launches-solar-renewable-energy-business-group/> |  |
| 2023 01 13 | JAE ministrų kabinetas priėmė naują **Dubajaus virtualaus turto ir virtualaus turto paslaugų tiekėjų reguliavimo įstatymą** ir paskelbė Dubajaus skaitmeninio turto reguliavimo institucijos atidarymą (Dubai Virtual Assets Regulation Law). Šios priemonės paspartins ir pagerins virtualaus turto verslo augimą, ekosistemą, valdymą ir licencijavimą. | <https://www.arabianbusiness.com/industries/technology/uaes-new-law-for-virtual-assets-sector-to-trigger-mass-entry-of-global-companies> |  |
| 2023 01 23 | Kuveitas ruošiasi skelbti viešąjį konkursą dėl 1 mln. kub. m. užteršto dirvožemio valymo ir perdirbimo. Pagal svarstomus planus, projektas bus padalintas į tris paketus, kurie apims tris geografines zonas. Projektą finansuos valstybinė naftos gavybos ir perdirbimo įmonė „Kuwait Oil Company“. | <https://www.meed.com/kuwait-preparing-major-remediation-tender> |  |
| 2023 01 24 | Persijos įlankos šalys siekia pasinaudoti augančio kosmoso technologijų sektoriaus galimybėmis ir turi daug šansų. **JAE paskelbė 816 mln. JAV dolerių fondą, skirtą investicijoms į kosmoso technologijų sektorių ir privačias įmones**, su tikslu didinti kosmoso sektoriaus įtraukimą į šalies ekonomiką. JAE, Saudo Arabija ir kitos regiono šalys didins kosmoso misijas ir satelitų infrastruktūrą. Taip pat reikėtų stebėti kosmoso technologijų gamybos, kosmoso turizmo ir astronautų mokymo sektorius. | <https://www.al-monitor.com/pro/memos/spaceports-startups-gulf-countries-race-boost-space-sector> |  |
| **Bendra ekonominė informacija** | | | |
| 2022 12 22 | Saudo Arabijos „Hassana Investment Company“ paskelbė, kad investuos į JAE „DP World“ valdomus Jebel Ali jūrų uostą, Jebel Ali laisvąją ekonominę zoną ir Nacionalinį industrijų parką 2,4 mlrd. JAV dolerių į naują bendrą įmonę. | <https://gulfbusiness.com/dp-world-hassana-announce-2-4bn-investment-in-uae/> |  |
| 2022 12 28 | „AD Ports Group“ pasirašė akcininkų susitarimą su „KMTF“, logistikos ir paslaugų jūroje dukterine Kazachstano nacionalinės naftos įmone dėl išskirtinės bendros įmonės, kuri teiks jūros ir laivybos paslaugas energetikos bendrovėms Kaspijos jūroje, steigimo. 51 proc. priklausys „AD Ports Group“, 49 proc. – „KMTF“. | https://www.cbnme.com/news/ad-ports-group-signs-major-agreements-with-kazakh-national-oil-company-subsidiary/ |  |
| 2022 12 28 | Arabų valiutos fondo (AMF) duomenimis, **Saudo Arabija ir JAE yra daugiausia BVP statybų sektoriuje surenkančios arabų valstybės.** Saudo Arabijos statybų sektorius 2021 m. atnešė 45,5 mlrd. JAV dolerių BVP. JAE statybų sektorius 2021 m. atnešė 36,8 mlrd. JAV dolerių BVP. Saudo Arabijos statybų sektorius yra didžiausias Artimųjų Rytų regione, nepaisant makroekonominių sąlygų. | <https://www.arabianbusiness.com/industries/construction/saudi-and-uae-lead-arab-construction-sector-to-187bn> |  |
| 2022 12 29 | Užsienio investuotojai į JAE biržą 2022 m. **investavo beveik 8 mlrd. JAV dolerių.** | <https://www.arabianbusiness.com/markets/market-data/foreign-investors-put-8bn-in-uae-stocks> |  |
| 2023 01 01 | Arabų valiutos fondo (AMF) duomenimis**, 2021 m. JAE užėmė pirmą vietą tarp arabų šalių pasaulyje pagal pagamintos produkcijos eksporto vertę – 142,5 mlrd. JAV dolerių**. Tai sudaro 43,9 proc. viso arabų šalių gaminamos produkcijos eksporto. | <https://www.arabianbusiness.com/gcc/uae/uae-manufacturing-exports-hit-143bn> |  |
| 2023 01 13 | **JAE ir Saudo Arabija didina investicijas į elektrines transporto priemones**. Saudo Arabijoje paskelbta apie naujo prekės ženklo Ceer pradžią (bendras projektas su Taivano „Foxconn“). JAE daugėja elektromobilių įmonių ir projektų. Šiuo metu, Dubajuje įregistruoti tik 5 107 elektriniai automobiliai (2015 m. buvo 71). | <https://www.al-monitor.com/pro/memos/electric-vehicle-manufacturing-competition-revving-middle-east> |  |
| 2023 01 14 | Abu Dabio atsinaujinančios energetikos įmonė „Masdar“ pasirašė sutartis su keturiomis Nyderlandų įmonėmis – Amsterdamo jūrų uostu, „SkyNGR“, „Evo Amsterdam“ ir „Zenith Energy“ – dėl žaliojo vandenilio eksporto į Europą. | <https://wam.ae/en/details/1395303118819> |  |
| 2023 01 18 | **Rijade** bus atidaromas **metro, kurio projekto vertė yra 22,5 mlrd. JAV dolerių.** 2023 m. pradžioje turėtų būti paleidžiamas pirmas projekto etapas. | <https://www.arabianbusiness.com/industries/transport/saudi-arabia-announces-22-5bn-riyadh-metro-opening-reports> |  |
| 2023 01 18 | **JAE leis naudoti perdirbtą polietileno tereftalatą (rPET),** pagamintą JAE industrijų ir aukštųjų technologijų (MoIAT) patvirtintose perdirbimo įmonėse, gavusiose atitikties sertifikatą pagal JAE Medžiagų, besiliečiančių su maistu, kontrolės reglamentą. | <https://www.khaleejtimes.com/uae/uae-ministry-issues-decision-regulating-trade-of-recycled-plastic-water-bottles> |  |
| 2023 01 19 | Abu Dabio atsinaujinančios energetikos įmonė „Masdar“ paskelbė **paleisianti žaliųjų obligacijų, taip siekdami pritraukti 750 mln. JAV dolerių investicijų**. | <https://www.thenationalnews.com/business/energy/2023/01/19/abu-dhabis-masdar-to-issue-first-green-bond-in-2023/> |  |
| 2023 01 19 | JAE ieško galimybių pastatyti pirmąją šalies **elektrinių transporto priemonių baterijų perdirbimo gamyklą**. | <https://www.thenationalnews.com/climate/road-to-net-zero/2023/01/19/uae-explores-plans-to-develop-its-first-ev-battery-recycling-plant/> |  |
| 2023 01 21 | **Svogūnų, duonos, sūrio, vaisių ir daržovių, gaiviųjų gėrimų kainos JAE** yra daug „ekonomiškesnės“, lyginant su kainomis JAV ar Europos šalyse. Kai kuriais atvejais, kainos gali būti net **50 proc. žemesnės.** | <https://www.khaleejtimes.com/uae/prices-of-uae-onions-bread-up-to-50-lower-than-those-in-western-countries> |  |
| 2023 01 21 | Pagrindinė JAE kriptovaliutų įmonė „Cripto Oasis“ pranešė, kad **JAE šiuo metu yra užregistruotos 1 650 „Blockchain“ įmonių**, kurios įdarbina daugiau nei 8,3 tūkst. darbuotojų. Per 2022 m. ekosistema išaugo 13,8 proc. | <https://www.arabianbusiness.com/industries/banking-finance/uae-has-1650-blockchain-organisations-says-crypto-firm> |  |
| **Kita ekonominiam bendradarbiavimui aktuali informacija** | | | |
| 2022 12 30 | **Saudo Arabija gali tapti pasauliniu mineralų kasybos centru dėl globalaus perėjimo į atsinaujinančią energetiką**. Saudo Arabija tikisi pritraukti 32 mlrd. JAV dolerių investicijų į mineralų kasybos sektorių. | <https://www.zawya.com/en/projects/mining/saudi-arabia-can-be-global-minerals-hub-in-race-to-green-energy-transition-report-u92tcj12> |  |
| 2023 01 13 | Abu Dabio aplinkos agentūra (EAD) pasitelkė dronus 1 mln. mangrovių, itin sūriame vandenyje augančių medžių, sodinimui. | <https://www.arabianbusiness.com/culture-society/ead-uses-drones-to-plant-one-million-mangrove-seeds-in-abu-dhabi> |  |
| 2023 01 13 | Saudo Arabijos startuolių sektorius **2022 m. pritraukė 987 mln. JAV dolerių investicijų.** Ypač daug potencialo pritraukia FinTech rinka. | <https://www.al-monitor.com/originals/2023/01/investment-saudi-arabia-startups-2022-nears-1-billion> |  |
| 2023 01 23 | Dubajaus milijardierius Khalaf Al Habtoor planuoja investuoti 3 mlrd. JAV dolerių į nekilnojamąjį turtą Centrinėje Europoje, su tikslu išplėsti savo nekilnojamojo turto ir viešbučių verslą. | <https://english.alarabiya.net/business/economy/2023/01/23/Dubai-billionaire-Al-Habtoor-eyes-3-billion-property-investment-in-Central-Europe> |  |

Parengė:

Atašė Gabrielė Niekytė, [gabriele.niekyte@urm.lt](mailto:gabriele.niekyte@urm.lt)

Žemės ūkio ir komercijos atašė Šarūnė Šablevičienė, [sarune.sableviciene@urm.lt](mailto:sarune.sableviciene@urm.lt)